text: Så er det nu: På med vinterdækkene 
  06 oktober 2010 kl. 08.34
  Sidste år blev tusinder af bilister overrasket over den pludselige sne og skøjtede rundt på vejene. Den situation kan undgås, hvis man følger rådet fra autoværkstederne: Få vinterdæk på nu.
  1. oktober er autoværkstedernes skæringsdato. Allerede nu skal bilisterne tænke på deres egen - og andres sikkerhed. Fra 8 grader og nedefter kan vinterdæk være en god fordel, og da nattefrost kan slå til nårsomhelst, kan vinterdæk sikre liv og lemmer. 
  - Det er lige så vigtigt, at have vinterdæk på den første gang, vi har nattefrost som den 10. gang, siger Jens Arbjerg fra autoværkstedet Bosch i Esbjerg.  
  
  Første frostnat
  Statistik set vil den første nattefrost sætte ind natten mellem den 6. og den 7. oktober. Og det vil altså sige nu i nat.
  